సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
స్వ‌ల్ప న‌ష్టాల‌తో ముగిసిన మార్కెట్లు
అంతర్జాతీయ మార్కెట్ల బలహీన సంకేతాలతో స్టాక్‌మార్కెట్లు నేడు కూడా ఒడుదొడుకులను ఎదుర్కొన్నాయి. ముఖ్యంగా ఇట‌లీ, స్పెయిన్ దేశాల్లో రాజ‌కీయ సంక్షోభాలు కొన‌సాగే ప‌రిస్థితులు నెల‌కొన‌డంతో ప్ర‌పంచ‌వ్యాప్తంగా అమ్మ‌కాలు ఎక్కువ‌య్యాయి.
Samayam Telugu | Updated:
May 30, 2018, 04:28PM IST
వరుసగా రెండో రోజు దేశీయ మార్కెట్లు నష్టాలను చవిచూశాయి. అంతర్జాతీయ మార్కెట్ల బలహీన సంకేతాలతో స్టాక్‌మార్కెట్లు నేడు(బుధవారం) కూడా ఒడుదొడుకులను ఎదుర్కొన్నాయి. ముఖ్యంగా ఇట‌లీ, స్పెయిన్ దేశాల్లో రాజ‌కీయ సంక్షోభాలు కొన‌సాగే ప‌రిస్థితులు నెల‌కొన‌డంతో ప్ర‌పంచ‌వ్యాప్తంగా అమ్మ‌కాలు ఎక్కువ‌య్యాయి. దీనికి తోడు వృద్ధిరేటు అంచనాలను మూడీస్‌ తగ్గించడం మార్కెట్‌ సెంటిమెంట్‌పై ప్రతికూల ప్రభావం చూపించింది. దీంతో ఆరంభం నుంచే భారీ నష్టాల్లో సాగిన సూచీలు చివర్లో కాస్త కోలుకున్నప్పటికీ నష్టాలు కొన‌సాగాయి.
రెండో రోజూ న‌ష్టాలే
ఈ ఉదయం సూచీలు నష్టాలతో ప్రారంభమయ్యాయి. సెన్సెక్స్‌ 150 పాయింట్లకు పైగా దిగజారింది. నిఫ్టీ కూడా 10,600 మార్క్‌ను కోల్పోయి ట్రేడ్‌ అయ్యింది. మదుపర్ల అమ్మకాల ఒత్తిడితో ఆద్యంతం సూచీలు నష్టాల్లోనే సాగాయి. అయితే చివరి గంటల్లో కాస్త కోలుకుని నష్టాలను తగ్గించుకున్నాయి. మార్కెట్‌ ముగిసే సమయానికి సెన్సెక్స్‌ 43 పాయింట్ల నష్టంతో 34,906 వద్ద, నిఫ్టీ 19 పాయింట్ల క్షీణ‌త‌తో 10,614 వద్ద స్థిరపడ్డాయి.